Document ID: 31993R2024

Title and Content:
ΚΑΝΟΝΙΣΜΟΣ (ΕΟΚ) αριθ. 2024/93 ΤΗΣ ΕΠΙΤΡΟΠΗΣ της 26ης Ιουλίου 1993 για τη διόρθωση του κανονισμού (ΕΟΚ) αριθ. 1752/93 που τροποποιεί τον κανονισμό (ΕΟΚ) αριθ. 1107/68 σχετικά με τις λεπτομέρειες εφαρμογής των παρεμβάσεων στην αγορά τυριών padano και parmigiano reggiano Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 8 παράγραφος 5, Εκτιμώντας: ότι με τον κανονισμό (ΕΟΚ) αριθ. 1752/93 της Επιτροπής (3) τροποποιήθηκε ο κανονισμός (ΕΟΚ) αριθ. 1107/68 της Επιτροπής (4) σχετικά με τις λεπτομέρειες εφαρμογής των παρεμβάσεων στην αγορά τυριών padano και parmigiano reggiano- ότι μια επαλήθευση έδειξε ότι το άρθρο 2 του κανονισμού (ΕΟΚ) αριθ. 1752/93 δεν ανταποκρίνεται στα μέτρα που παρουσιάστηκαν στη γνωμοδότηση της Επιτροπής Διαχείρισης- ότι πρέπει, κατά συνέπεια, να διορθωθεί ο εν λόγω κανονισμός προκειμένου να καταστεί σύμφωνος προς τη γνωμοδότηση της εν λόγω επιτροπής διαχείρισης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο του κανονισμού (ΕΟΚ) αριθ. 1752/93 αντικαθίσταται από το ακόλουθο κείμενο: "Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Το άρθρο 1 σημείο 3 εφαρμόζεται στις συμβάσεις αποθεματοποίησης που συνάπτονται από την ημερομηνία ενάρξεως ισχύος του." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 2 Ιουλίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 26 Ιουλίου 1993.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2442
2479
4291
2449
2763
1810

EuroVoc IDs (Expanded): 2442
2479
4291
2449
2763
1810

Dataset Source: meu

Split: train